AaB’s forsvarsspiller Lars Kramer er søndag klar til kamp efter at have været i karantæne og skadesramt. Det oplyser AaB i en pressemeddelelse . Det karantæneudløsende gule kort blev givet i kampen mod F.C. Nordsjælland i november, hvor AaB tabte 1-5. Det gule kort blev konsekvensen af, hvad spilleren beskrev som, en misforståelse mellem ham og dommeren. Siden da har Lars Kramer ved flere træninger dog opholdt sig mere på bænken end på banen, hvor han har måtte spise sig mæt i skånekost. Årsagen til dette finder man i slutningen af efteråret, hvor han tilegnede sig en skade i en knogle i den nederste del af maveregionen. Umiddelbart derefter begyndte han i behandling hos en specialist i sit hjemland, Holland. Det har nu båret frugt, og kampklar står Lars Kramer til dagens opgør, når holdet gæster F.C. København i 19. spillerunde i 3F Superligaen. Til kampen har cheftræner for AaB, Erik Hamrén, udtaget følgende spillere: 2 Kristoffer Pallesen, 3 Jakob Ahlmann, 4 Lars Kramer, 5 Daniel Granli, 6 Pedro Ferreira, 7 Allan Sousa, 8 Iver Fossum, 10 Lucas Andersen, 14 Malthe Højholt, 17 Nicklas Helenius, 18 Louka Prip, 19 Anosike Ementa, 20 Kasper Jørgensen, 22 Theo Sander, 23 Younes Bakiz, 26 Rasmus Thelander, 29 Marco Ramkilde, 32 Kilian Ludewig, 38 Oliver Ross og 40 Nico Mantl. Der er kickoff kl. 16.

Referat:
Forsvarspilleren har nu fået bugt med sine maveproblemer.